warnining ganjaran lan sih wilasa. Angudi indhaking pêpanci tuwin kêkahipun sikêping prajurit legiyun. Ambangun tata ngènthèngakên sêsanggèning kawula alit, ngantos mahanani suwakipun tataning siti lênggah. Angawontênakên kabudidayan uwos ingkang bakunipun ngayomi gêsangipun kawula alit, ngiras angènthèngakên kabêtahanipun putra santana lan narapraja. Angwontênakên gudhang patandhon rijêki ingkang bakunipun kangge nyêgah pangêsuking pangruwêgan (Woeker bestrijding). Punapadene ambukani wontênipun arta sadhiyan kangge têtulung ing kasangsaran.